2004/291/EY: Komission päätös, tehty 30 päivänä maaliskuuta 2004, pitkäaikaisten kansallisten tukien järjestelmästä Ruotsin pohjoisten alueiden maataloudelle tehdyn päätöksen 96/228/EY muuttamisesta (tiedoksiannettu numerolla K(2004) 966)



Virallinen lehti nro L 094 , 31/03/2004 s. 0061 - 0062



Komission päätös, tehty 30 päivänä maaliskuuta 2004, pitkäaikaisten kansallisten tukien järjestelmästä Ruotsin pohjoisten alueiden maataloudelle tehdyn päätöksen 96/228/EY muuttamisesta (tiedoksiannettu numerolla K(2004) 966) (Ainoastaan ruotsinkielinen teksti on todistusvoimainen) (2004/291/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 142 artiklan, sekä katsoo seuraavaa: (1) Ruotsi on ilmoittanut liittymisasiakirjan 143 artiklan mukaisesti 11 päivänä toukokuuta 1995 komissiolle tukijärjestelmästä, jota se aikoo soveltaa 142 artiklan mukaisesti. (2) Kyseinen tukijärjestelmä on hyväksytty komission päätöksellä 96/228/EY(1). (3) Ruotsi on pyytänyt 8 päivänä heinäkuuta 2002 ja 30 päivänä kesäkuuta 2003 komissiota muuttamaan päätöksen 96/228/EY tiettyjä kohtia ja sen jälkeen toimittanut täydentäviä tietoja pyyntöjensä perusteeksi. (4) Edellä mainituissa kirjeissä Ruotsi on pyytänyt eräiden yksikkötukien korottamista. Muutoksissa on otettu huomioon luonnonhaittakorvausten tason muuttuminen, eikä niiden pitäisi johtaa kokonaistuen lisääntymiseen. (5) Kokemusten mukaan varmuustoimenpide tukikelpoisen tuotannon mahdollisen lisääntymisen estämiseksi ei ole enää tarpeen. Myös tuen määrää ja tukikelpoisten yksiköiden lukumäärää koskevat rajoitukset vastaavat samaa tarkoitusta. (6) Yhteisön tuen säädettyjä määriä on muutettu. Sen vuoksi ne eivät enää palvele alkuperäistä tarkoitusta, minkä vuoksi niitä ei tarvitse määritellä etukäteen. (7) Päätös 96/228/EY olisi muutettava vastaavasti. (8) Muutosten luonne ja laatu sekä Ruotsin pyyntö huomioon ottaen olisi säädettävä, että muutos tulee voimaan 1 päivästä tammikuuta 2003, ON TEHNYT TÄMÄN PÄÄTÖKSEN: 1 artikla Muutetaan päätös 96/228/EY seuraavasti: 1) Poistetaan 2 artiklan 2 kohta. 2) Korvataan 3 artiklan 1 kohdan kolmas alakohta seuraavasti:"Tuki sallitaan ottaen huomioon yhteisön tuki, eikä sitä missään tapauksessa saa myöntää tuotetun määrän perusteella, lukuun ottamatta lehmänmaitoalan tukia." 3) Poistetaan 4 artiklan kolmas kohta. 4) Korvataan 6 artikla seuraavasti: " 6 artikla Jos komissio tarkistaa tätä päätöstä erityisesti kansallisen valuutan arvon kehityksen tai yhteisön tukien kehittymisen mukaan, muutoksia tällä päätöksellä sallittuun tukeen sovelletaan vasta muutoksen hyväksymisvuotta seuraavasta vuodesta." 5) Poistetaan liitteet II ja V. 6) Korvataan liite III tämän päätöksen liitteellä. 2 artikla Tätä päätöstä sovelletaan 1 päivästä tammikuuta 2003. 3 artikla Tämä päätös on osoitettu Ruotsin kuningaskunnalle. Tehty Brysselissä 30 päivänä maaliskuuta 2004. Komission puolesta Franz Fischler Komission jäsen (1) EYVL L 76, 26.3.1996, s. 29. Päätös sellaisena kuin se on viimeksi muutettuna päätöksellä 2000/411/EY (EYVL L 155, 28.6.2000, s. 60). LIITE Päätöksen 3 artiklan 1 kohdan ensimmäinen alakohta >TAULUKON PAIKKA>